Enamasti ei mõtle me värvidele ruumis, ometigi oleme me igapäevaselt ümbritsevast interjöörist mõjutatud. Värvid ruumis võivad mõjutada nii meie meeleolu kui ka mõtteid. Mõju võib olla erinev, sõltuvalt east, soost, etnilisest taustast ja kliimast, kuid teatud värvide puhul on täheldatud sarnast reaktsiooni enamikel inimestel.
#000000
Igal värvil on oma psühholoogiline mõju. Et luua rahulikku ja tasakaalustatud keskkonda, tuleb valida sellist keskkonda toetavad värvid. Kui oled leidnud enesele sobivad toonid, piiritle enese jaoks mitu erinevat värvi ühte ruumi panna plaanid. Soovitatav on kombineerida kolme kuni nelja värvi. Kui värve on liiga palju, võib ruum muutuda kirjuks ja närviliseks.
#000001
Lisaks võivad värvid mõjutada nii ruumi suurust ja kuju kui ka seal asetseva mööbli suurust ja kuju. Kõige selle tõttu on ülioluline kujundada oma elukeskkonda värvidega teadlikult ja järgida mõningaid spetsialistide näpunäiteid.
#000002
Värv toimib peamiselt kolmel moel: aktiivsel, passiivsel ja neutraalsel.
#000003
Heledad värvid mõjuvad avatult ja õhurikkalt, tehes ruumi suuremaks ja säravamaks. Tumedamad toonid mõjuvad väljapeetumalt, elegantsemalt ja soojemalt ning muudavad suured ruumid intiimsemateks.
#000004
Vaatame lähemalt, kuidas konkreetsed värvid meid ruumis mõjutavad.
#000005
Punane tõstab ruumi energiataset. See on kõige intensiivsem värv tõstes adrenaliinitaset ja mõjudes ergutavalt. Punane on hea valik, kui soovid, et ruum toetaks erutust, eriti öisel ajal. Punane värv elu- või söögitoas toob inimesi teineteisele lähemale ja elavdab vestlust. Esikus tekitab punane tugeva esmamulje.
#000006
Räägitakse, et punane värv tõstab vererõhku ning kiirendab hingamissagedust ja südametööd. Seetõttu peetakse seda magamistoa jaoks liiga intensiivseks. Kuid kui kasutad magamistuba enamasti pimeda ajal kunstvalguses, siis mõjub punane pigem romantiliselt, külluslikult ja elegantselt.
#000007
Erepunase külmem toon (crimson) võib mõjuda ärritavalt kutsudes esile viha ja vaenulikkust. Seetõttu peaks seda punase tooni vältima ja mitte kasutama peamise toonina.
#000008
Kollane kutsub esile päikeselist rõõmu ja räägib õnnelikkusest. Kollane on suurepärane energia tõstja kööki, söögituppa ja vannituppa, andes jõudu ja tõstes tuju. Kollane värv sobib hästi ka koridori, sest see muudab ruumi külalislahkeks ja rõõmsaks. Olenemata kollase tooni rõõmsameelsetest nootidest, pole see põhitooniks hea valik.
#000009
Uuringud näitavad, et inimesed kaotavad kollase tooniga ruumis kiiremini enesevalitsuse. Lisaks räägitakse, et beebid nutavad kollastes toonides interjööris rohkem. Suures koguses tekitab kollane toon frustratsiooni ja viha. Samas usutakse, et kollane värv ergutab närvide tööd ja puhastab keha.
#000010
Sinine alandab vererõhku ning südamelöögi- ja hingamissagedust. Seetõttu peetakse sinist rahustavaks, lõõgastavaks ja pilvituks värviks ja sobivaks eelkõige magamistoas ja vannitoas. Pastelne sinine, mis on väga kaunis toon, võib valgusvaeses ruumis seinal mõjuda ebameeldivalt külmana. Seetõttu on oluline sinist tasakaalustada soojemat tooni mööbliesemete või aknakatetega.
#000011
Lõõgastuse soodustamiseks sotsiaalsetes ruumides nagu elutuba või avar köök võiks kasutada soojemaid ehk lillakamaid (periwinkle ingl.k) või erksamaid türkiissiniseid toone. Tumesinine toon võib soodustada kurvameelsust. Seetõttu on mõistlik tumesinist vältida põhitoonina ruumides , kus viibitakse kauem (elutuba, söögituba, köök).
#000012
Rohelist peetakse kõige rahulikumaks tooniks. Seguna rahustavast sinisest ja rõõmsast kollasest sobib roheline pea igasse ruumi. Köögis mõjuvad rohelised toonid pigem jahutavalt, elutoas mõjub roheline värvus aga lõõgastavalt kui toon on piisavalt soe luues õdususe ja kokkukuuluvuse tunnet.
#000013
Kui kasutada rohelist tooni sisekujunduses põhitoonina, on sellel rahustav mõju. Arvatakse, et see vähendab stressi ja aitab lõdvestuda. Samuti pidavat roheline toon mõjuma hästi viljakusele, mistõttu on ta hea valik ka magamistuppa.
#000014
Lilla oma tumedamates varjundites (nt baklažaan) mõjub rikkaliku ja elegantsena. Seda seostatakse luksuslikkuse ja loomingulisusega. Kasutades lillat värvi aktsentvärvina mõne üksiku esemena toob see ruumi juurde sügavust.
#000015
Heledamad toonid nagu lavendli- või sirelilillad mõjuvad sama rahulikult nagu helesinine, kuid ilma riskita, et tulemus võib saada liiga külm.
#000016
Oranž mõjub ergutava ja entusiastlikuna. See on energiline toon, mis sobib näiteks trenniruumi aidates vabaneda kõigil emotsioonidel, mida on hea füüsilise treenigu abil välja elada.
#000017
Kindlasti ei sobi oranž aga elu- või magamistuppa. Vanades kultuurides usuti, et oranž värv tervendab kopse ja tõstab energiataset.
#000018
Neutraalsed toonid (must, hall, valge, pruun) on baastoonid, mida kasutavad kõik sisekujundajad. Kord on need moes ja siis jälle mitte.
#000019
Neutraalsete toonide võlu seisneb aga nende paindlikkuses: värve lisades saab ruumi elustada, värve vähendades ruumi rahustada.
#000020
Must on väikestes kogustes suurepärane aktsentvärv. Mõnede spetsialistide arvates vajab lausa iga ruum pisut musta, et värvilahendus oleks viimistletud.
#000021
Päikesedekoori OÜ asutati Eestis 1993. aastal, omades selleks ajaks juba enam kui 20 aasta pikkust Soome ja Skandinaavia turgudel töötamise kogemust kaubamärgi SUNDECOR all.
#000022
Ettevõtte peamiseks tegevusvaldkonnaks on aknakatete (alumiiniumist ribakardinate, ruloo- ja püstlamellkardinate) tootmine ja erinevate tehniliste lahenduste leidmine päikesevalguse reguleerimise tarvis. Pakume klientidele kõrget kvaliteeti mõistlike hindadega.
#000023
Registreerimisnumber: 10165162 Käibemaksukohuslase number: EE100060416
#000025